इस अवसर पर आंदोलित किसानों ने कहा कि गत माह क्षेत्रीय जनों द्वारा अनिश्चितकालीन धरना दिया गया था। इस पर अधीशासी अभियंता ने ट्रांसफारमर लगवाने से लेकर अन्य कई आश्वासन दिए थे, लेकिन आज तक उसे पूरा नहीं हुआ। दूसरी तरफ जहां पहले रोस्टर के मुताबिक पूर्वाह्न 11 से दो बजे तक तथा रात्रि में 9 से सुबह पांच बजे तक विद्युत आपूर्ति की जाती थी। अचानक रोस्टर में परिवर्तन कर मात्र पूर्वाह्न 10 से सायं पांच बजे तक महज सात घंटे ही आपूर्ति की जा रही है। इससे भीषण गर्मी में लोगों का जीना मुश्किल हो गया है। विद्युत आपूर्ति में अनियमितता से बिलबिलाए लोग शनिवार को लगभग नौ बजे एकत्र होकर अधिशासी अभियंता के प्रतीक स्वरूप शव यात्रा निकाल कर विरोध प्रदर्शित किया। तत्पश्चात विद्युत उपकेंद्र पर पहुंचकर 10 सूत्री मांग को लेकर धरने पर बैठ गए। हालांकि देर शाम तक किसी अधिकारी के न आने पर धरना पर बैठे लोगों ने अगले दिन अधिशासी अभियंता का पुतला दहन तथा चक्का जाम के साथ अनिश्चितकालीन धरना देने की घोषणा की। इस अवसर पर शाह आलम खां, जिला पंचायत सदस्य महंगू राम, जमील खां जिद्दी, निर्मला सेठ, हाजी बिस्मिल्ला, बृजेश कुमार सिंह, सुजीत जायसवाल, कमलाकांत मिश्र, शेषनाथ यादव, राधेकांत रस्तोगी, दीपक रस्तोगी मृत्युंजय सिंह, इम्तियाज अंसारी सहित सैकड़ों ग्रामीण उपस्थित रहे। अध्यक्षता श्यामनारायण कुशवाहा एवं संचालन दीनानाथ श्रीवास्तव ने किया।